**BIG DATAN JURIDISTA MUISTILISTAA 5/2016**

\* Alla on kuvattu lyhyesti eräitä juridisia seikkoja, jotka yrityksen ainakin tulee ottaa huomioon, jos yritys on tekemässä tai hyödyntämässä Big Dataa omassa liiketoiminnassaan.

HUOM.! Tämä listaus Big Datan käytön juridista asioista ei ole kattava ja se ei yksinään ole yritykselle riittävä dokumentti/muistilista liiketoiminnan suunnitteluun, eikä se sovellu käytettäväksi käytännön tilan­teisiin ilman sopimusjuridisen asiantunti­jan tarkistusta ja neuvoja.

**BIG DATAN JURIDISTA MUISTILISTAA YRITYKSELLE**

**1. Soveltuva lainsäädäntö**

Big Data’sta tai sen käytöstä ei ole olemasta erillislainsäädäntöä. Vaikka laajamittainen datan hankinta ja käyttö on nykyään teknisesti mahdollista, se ei anna mitään juridista oikeutusta tai erivapautta Big Datan käyttöön.

Oli datan määrä suuri tai pieni ainakin seuraavat vakiintuneet ja jo pitkään voimassa olleet lait ja oikeusalat tulee huomioida kun arvioidaan kaikkien Big Data -hankkeiden juridisia toimintapuitteita yrityksen näkökulmasta.

* Tekijänoikeuslaki
* Henkilötietolaki
* Tietoyhteiskuntakaari
* Sopimusoikeus (oikeustoimilaki)

**2. Selvitä ensin datan omistus- ja/tai käyttöoikeus**

Audio- , video-, kuvadata tai laajempi tekstidata on yleensä tekijänoikeuslain suojaamaa ja tämän datan käyttö vaatii tekijänoikeuden haltijan luvan ja perehtymistä tekijänoikeuskäytäntöön.

**3. Datan käyttötapa ja käytön lainsäädäntörajoitukset**

Mikäli dataan on hankittu pätevä käyttöoikeus ja data sisältää henkilötietoja, on yrityksen kaikessa datan käytössä huomioitava erityisesti henkilötietolain pakottavat säädökset. Kaikenlainen henkilötietojen käyttö vaatii yritykseltä huolellista ennakkovalmistautumista ja pääsääntöisesti jokaisen henkilön antaman erillisen ennakkosuostumuksen ko. henkilötiedon käyttöön rajattuun käyttötarkoitukseen.

Lisäksi tietoyhteiskuntakaari niminen vuonna 2014 voimaan tullut laki säätelee sähköisen viestinnän toimintasääntöjä ja luottamuksellisuutta. Mikäli yritys käyttää Big Dataa sähköiseen viestintään yrityksen ulkopuolelle, myös tietoyhteiskuntakaaren pakottavat säädökset tulee huomioida.

**4. Big Datan sopimustyyppejä**

Big Data –aineistoa hankitaan tekijänoikeuden haltijalta erilaisin *käyttöoikeus- ja lisenssisopimuksin* tai *kauppasopimuksilla*, jolla hankitaan käyttöoikeuden sijaan omistusoikeus.

Henkilötiedon käyttöön hankitaan suostumus henkilöltä *suostumusdokumentilla* tai vähintään jonkinlaisella lyhyellä *suostumuslausekkeella.*

Big Data –aineistoa muokataan yrityksessä ja myydään eteenpäin asiakaskunnalle erilaisin *käyttöoikeussopimuksin* tai osana laajempia *palvelusopimuksia,* jotka sisältävät käyttöoikeuden.

Julkisen sektorin toimijat voivat julkistaa dataansa ja antaa haluamiaan käyttöoikeuksia hallussaan olevaan dataan. Julkisen sektorin datan käyttäjä/vastaanottaja on velvollinen noudattamaan vastaanottamansa datan *käyttöehtoja.*

**5. Suomi ja muut EU-maat**

EU-maissa on lainsäädännön ja sopimuskäytännön tilanne pääpiirteissään sama kuin yllä kuvattu Suomen Big Datan juridinen toimintaympäristö. Mikäli toimitaan EU:n ulkopuolella, vaatii Big Data’n käyttö tarkempaa etukäteistä maakohtaista selvitystä.